**Ke Bahagia-An?**

**Oleh**

**Fatimah Manaf**

**BAHAGIAN 1**

(***IN LAGU 1-SUASANA****,Latar di sebuah taman riadah. IN* ***PELBAGAI GOLONGAN MASYARAKAT dan PERINGKAT UMUR*** *ada. Masing-masing masuk dengan aksi yang relevan di kawasan taman. Suasana nyaman,santai. Masing-masing tenggelam dengan kenikmatan aktiviti tersendiri. Kelihatan* ***PEMUDA 1*** *dan* ***GADIS 1*** *murung dan bersedih.)*

**PEMUDA 1 dan GADIS 1**

(*tiba-tiba menjerit frustasi*) Argghh!!

(**SEMUA** *yang beraktiviti terkejut, berhenti daripada aksi masing-masing*)

(**CUT OFF LAGU 1**)

**ORANG TUA 1**

Tudia ehh,awat yang tak ketahuan tu?

**ORANG TUA 2**

Apa nak jadi budak-budak sekarang?

**GADIS PEJABAT**

Jangan nak salahkan ibu bapa pula…

**PLAYBOY 1**

(*gaya perasan handsome*)Sunyi? Kalau perlukan teman. I boleh temankan…

**KEKASIH 1**

(*garang*)Awak jangan nak menggatal eh? Nampak ni?(*melakukan gaya ancaman)*

*(****PLAYBOY*** *tersipu-sipu,melakukan gaya memohon maaf*)

**GADIS GARANG**

(*menyampah*)Lelaki macam tulah. Pantang tengok Perempuan tu dahi licin sikit mulalah..

(**PELAJAR** mengangkat tangan gaya hendak bertanya)

(*Semua tidak mengendahkan,menyambung aksi masing-masing tadi)*

(**PELAJAR** *mencuba lagi menarik perhatian*.)

(**MEREKA** *makin melajukan aksi mereka,sengaja menguatkan suara masing-masing)*

(**PELAJAR** *kelihatan tersinggung)*

**PEMUDA 3**

Hei, korang semua ni memang tak pedulikan orang lain ke? Penting diri…

**PEMUDA 2**

Nanti-nanti, nampaknya kita semua dah keluar topik…

**ORANG 1**

(kagum)*Outstanding…*

**ORANG 2**

(tergoda)*I like*…

**ORANG 3**

Keberanian seperti ini yang kita mahu! (*menepuk tangan*)

(*perlahan*-lahan **SEMUA** *benepuk tangan dengan perasaan tertanya-tanya*)

(**BOS G** *melakukan gaya mengangkat tangan untuk semuanya berhenti,menghairankan, auranya membuatkan semua menurutinya*)

**ORANG 4**

Oii, tadi kau nak cakap apa? Cakaplah!

**PELAJAR**

Tandas dekat mana?

**SEMUA**

Hah?

**PELAJAR**

(*hampir meraung*) Tandas dekat mana?

**AUNTY**

Alah kasihan! Mari saya tunjukkan(*mengajak* **PELAJAR** *mengikutinya*)

(**SEMUA** *melihat kepergian mereka berdua*)

**BOS G**

Jangan cuba main gila dekat sini! Ini tempat wa punya tau!

**SEMUA**

(*tak faham,terkejut*)Apa?

(**KONCO 1** dan **KONCO 2** *tersipu-sipu malu dengan kesilapan* ***BOS G****,cuba membetulkan bos mereka)*

**KONCO 1**

Bos! Salah *line* bos…

(**BOS G** *kelihatan sinis,tak peduli*)

**KONCO 2**

Ini bukan *area* kita Bos…

(**BOS** *memandang ke arah* **KONCO 1** *inginkan kepastian*)

**(KONCO 1** *kelihatan segan,mengangguk-angguk mengiakan cakap* **KONCO 2** *dan berbisik ke telinga* **BOS**)

**BOS G**

Tak guna.Mari!

**SEMUA**

Buuuuu!

(***IN LAGU 2-Transisi****.****OUT SEMUA*** *meninggalkan* ***PEMUDA 1 dan GADIS 1*** *bersama* ***NARATOR 1****)*

**NARATOR 1**

Begitulah, dalam hiruk-pikuk dunia. Manusia sibuk berputar di landasan masing-masing. Kadang-kadang, aku rasa dunia ini hanya untuk orang-orang tertentu saja. Si Hipokrit, People Pleaser,Penindas, Pendusta. Ada rupa, ada gaya. Semuanya indah-indah saja. Yang baik-baik belaka. Semua nak gembira. Hanya nak Bahagia..(*tertanya,sinis,sayu*)Bahagia ke?

(**OUT NARATOR 1)**

**(FADE OUT LAGU 2**)

**PEMUDA 1**

Bukan aku tak nak belajar, tapi aku nak belajar bidang aku suka…

(**IN KORUS** dengan pelbagai nada menyebut nama-nama jurusan dengan gerakan koreografi)

**GADIS 1**

Salahkah aku jatuh cinta dengan lelaki tak berharta?

(**Para KORUS** *terkaku*)

**MAK 1**

Memang salah! Sekarang ni hidup, semua perlukan duit…

**SEMUA**

Janganlah mata duitan sangat!

**MAK 2**

Haih,penat-penat kita besarkan anak kita. Nak jugalah merasa hasilnya…

**SEMUA**

Anak bukan komoditi...

**MAK 3**

Habis tu, salahkah kalau setiap ibu bapa mahukan anak yang soleh mendoakan mereka?

**SEMUA**

Didik tak dengan agama?

(**PARA WATAK MAK** *terpinga-pinga,tertunduk malu,kesal dan tersipu-sipu,menggeleng-gelengkan kepala)*

**MAK 4**

Anak-anak saja peluang, untuk kita menebus segala cita-cita dan harapan yang tak kesampaian…

**SEMUA**

Anak bukan trofi!

**BAHAGIAN 2**

(**IN LAGU TRANSISI 2-SEMUA** melakukan Gerakan koreografi-mood sedih,sayu)

**NARATOR 2**

Ada yang hidup dilimpahi kekayaan,tapi sentiasa merasa miskin..Ada yang tidur-bangun di atas jalan,berbumbung langit berlantai tanah,tapi merasa terpaling jutawan. Kehilangan dan kesunyian ditanggapi dengan keredhaan. Ada pula menganggap cinta dan keluarga adalah beban. Bila-bila lelah dan benci, dibuang atau diganti. Semuanya menjadikan ke Bahagia itu…Jijik,menjengkelkan,membuat senang dan girang..Aneh bukan?

(Riuh rendah **PARA NETIZEN** mengejar **ARTIS WANITA 1)**

**(CUT OFF LAGU TRANSISI 2)**

**ARTIS WANITA 1**

Bukan saya. I bukan penyondol. I yang kena sondol adalah…

(**PARA NETIZEN** *terdiam,tidak memahami*)

**NETIZEN 1**

Ehem,ehem.(*membuat isyarat kepada dirinya untuk melakukan terjemahan)* Dia kata,Thank you!

**PARA NETIZEN**

Hah?

**NETIZEN 2**

Temberanglah kau. Punya Panjang bunyi *translation* sepatah ja?

**PARA NETIZEN**

Pembohong! Pembohong!

**NETIZEN 3**

Eh,eh! Bertenang.( *Mengeluarkan remote,seolah-olah merewind*)

**ARTIS WANITA 1**

Bukan saya. I bukan penyondol.I yang kena sondol adalah..

**LELAKI KECEWA**

Kalau I tahu begini perangai you. I takkan pilih you…

(**PARA NETIZEN** saling memandang,seronok mengetahui isu terbaru,cuba menilai situasi)

**GADIS KECEWA**

I lagi menyesal. Janji nak bawa pergi *honeymoon oversea*. Alih-alih Janda Baik ja. Itupun dapat kupon diskaun. Malu tau dengan bff I semua..Dahlah *handbag* hantaran LV gred A ja. Malunya!!!(*meraung)*

**PARA NETIZEN**

Wah!!!(*menyerbu* **LELAKI KECEWA** dan **GADIS KECEWA**)

**ABANG**

Aku bukan nak menghalau, tapi kami Cuma ikut hukum faraid. Semua harta arwah kami pun patut dapat bahagiannya.

**(PARA NETIZEN** *berbisik-bisik,menghampiri* **ABANG** dan **BALU** *perlahan*-lahan)

**BALU**

Macam mana dengan Nasib saya dan anak-anak.Selama ini saya dengan arwah yang bersusah-payah.

**PEGUAM**

Saya setuju. Kalau betul adik-beradik mereka tahu hukum,mereka takkan tergamak ambil harta peninggalan arwah. Halalkan saja buat balu dan anak-anaknya…

**ORANG BAIK**

Hah,kamu yang kaki kepoh ni semua, tak takut ke menyibuk,mengadu domba dan menghakimi orang lain? Orang dalam kesusahan dan aib jangan ditambah lagi beban mereka. Bertaubatlah!

(**PARA NETIZEN** *merasa kesal dan Insaf.* **IN LAGU TRANSISI**-*mood keinsafan,islamik Gerakan koreografi)*

**BAHAGIAN 3**

**NARATOR 3**

Ke Bahagia? Takkan…selagi kita tak mengenal erti derita. Kenapa sukar sekali untuk semua manusia merasa Bahagia? Ada ke? Ada di sini yang Bahagia atas kesengsaraan orang lain, kedukaan orang lain? Ada? Ada ke? Penjajahan, kezaliman,penganiayaan. Suka ya, melihat air mata di pipi orang lain kerana perbuatan orang lain… Dan kau? Jangan ingat aku tak tahu kau Bahagia dengan merahnya darah yang mengalir dari insan tak berdosa. Ke Bahagia konon! Puih!

(**IN NYANYIAN LAGU SAYU** dan **HARAPAN** *masing-masing menghidupkan lampu dalam koreografi***)**

**(BLACKOUT)**

**TAMAT**

**Fatimah Manaf**

**Wcc 117 Teater Moden(Sem 2/24) 26 April 2024**